text: [{"text_idx": "#000004", "text": "Sma\u0301dreingirnir taka i\u0301mo\u0301ti, hja\u0301lpa til at binda ba\u0301tin og spyrja o\u0301f\u00f8rt."}, {"text_idx": "#000005", "text": "Bjarni Bjarnason, uppvaksin fuglfir\u00f0ingur, bu\u0301sitandi i\u0301 Runavi\u0301k, kemur her at landi eftir at hava veri\u00f0 a\u0301 havhestavei\u00f0u. Ve\u00f0ri\u00f0 var\u00f0 heldur sjaskut, so hann fo\u0301r onganti\u0301\u00f0 nor\u00f0ur um Gjo\u0301gv. Roynt var\u00f0 a\u0301 eystfallinum og fongurin bleiv umlei\u00f0 60 havhestaungar."}, {"text_idx": "#000006", "text": "Bjarni grei\u00f0ir hugago\u0301\u00f0ur fra\u0301 um havhestin."}, {"text_idx": "#000007", "text": "Her vi\u0301sir hann hvussu hann kippir teir, og sma\u0301dreingirnir fylgja hugago\u0301\u00f0ir vi\u00f0."}, {"text_idx": "#000010", "text": "Havhesturin hevur ikki alti\u0301\u00f0 veri\u00f0 f\u00f8royskur fuglur \u2013 heilt upp til byrjanina av 1900 talinum a\u0301tti havhestur ikki i\u0301 F\u00f8royum, hann var\u00f0 sera sja\u0301ldsamur at si\u0301ggja. Ta\u00f0 sigst, um menn m\u00f8ttu havhesti a\u0301 veg til u\u0301tro\u0301\u00f0rar, so vendu teir aftur, ti\u0301 ta\u00f0 skuldi bo\u00f0a fra\u0301 o\u0301eydnu. \u2013 Um vit i\u0301 dag skuldu gj\u00f8rt sum ta\u0301, so komu vit ikki langt."}, {"text_idx": "#000011", "text": "Havhesturin er upprunaliga arktiskur fuglur, sum livdi i\u0301 arktiska umra\u0301\u00f0num. Um aldarskifti 1800 \u2013 1900 hendur okkurt vi\u00f0 havhestinum, solei\u00f0is, at hann broytir si\u0301n livivana, hvat i\u00f0 ta\u00f0 er vita vit ikki heilt sikkurt, men ta\u00f0 eru teir fuglafr\u00f8\u00f0ingar, sum meina, at ein tillaging (muttatio\u0301n) er hend i\u0301 havhestastovninum, solei\u00f0is, at hansara na\u0301ttu\u0301rliga \u00f8ki\u00f0 er broytt heilt su\u00f0ur i\u0301 Norsjo\u0301gvin. \u2013 Eitt ti\u0301\u00f0uligt d\u00f8mi uppa\u0301 hvussu li\u0301vi\u00f0 a\u0301 j\u00f8r\u00f0ini tilpassar seg."}, {"text_idx": "#000012", "text": "I\u0301 a\u0301r sigst at hann er seinni a\u0301 veg, men teir sum hava veri\u00f0 u\u0301ti og roynt hava fingi\u00f0 hampuliga go\u0301\u00f0an fong \u2013 onkur ba\u0301tur uppi\u0301 300 ein dag."}]